Landbounuus uit Afrika | Landbou
Die federale regering het omgewingsgoedkeuring toegestaan vir die evaluering en plant van Tela-mielies, 'n nuwe geneties gemodifiseerde (GM) kultivar wat by die Ahmadu Bello-universiteit in Zaria ontwikkel is en wat weerstandig is teen herfskommandowurm en stamboorders, en wat ook matige droogte kan weerstaan.
"Die mielies het die potensiaal om 10 t/ha te produseer, teenoor die huidige 3 t/ha tot 4 t/ha," sê die African Agricultural Technology Foundation in 'n verklaring.
Kommersiële sonneblomboerdery het sedert 2000 die Singida-distrik in Sentraal-Tanzanië 'n gedaanteverwisseling laat ondergaan. Danksy die uitbreiding van die sonneblom-waardeketting het die hoofstad van die streek, Singida Town, van 'n piepklein dorpie gegroei tot 'n stad vandag.